Document ID: 32007R1039

KOMISSION ASETUS (EY) N:o 1039/2007,
annettu 10 päivänä syyskuuta 2007,
asetuksen (EY) N:o 1898/2005 II ja III luvussa tarkoitettujen pysyvien tarjouskilpailujen keskeyttämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 10 ja 15 artiklan,
sekä katsoo seuraavaa:
(1)
Neuvoston asetuksen (EY) N:o 1255/1999 soveltamista koskevista yksityiskohtaisista säännöistä kerman, voin ja voiöljyn myyntiä yhteisön markkinoilla koskevien toimenpiteiden osalta 9 päivänä marraskuuta 2005 annetun komission asetuksen (EY) N:o 1898/2005 (2) mukaisesti interventioelimet myyvät tarjouskilpailulla alennettuun hintaan tiettyjä määriä konditoriatuotteiden, jäätelöiden ja muiden elintarvikkeiden valmistukseen tarkoitettua interventiovoita. Ne myöntävät myös tukea konditoriatuotteiden, jäätelöiden ja muiden elintarvikkeiden valmistukseen tarkoitetulle voille, voiöljylle ja kermalle sekä suoraan kulutukseen yhteisössä tarkoitetulle voiöljylle.
(2)
Tämänhetkinen markkinatilanne yhteisössä ja erityisesti voin ylijäämien ja julkisten varastojen puuttuminen johtavat siihen, että kyseiset tarjouskilpailumenettelyt jätetään ratkaisematta. Tilanteen odotetaan jatkuvan muuttumattomana jonkin aikaa. Toimenpiteiden hallinnoinnin yksinkertaistamiseksi on aiheellista keskeyttää asetuksen (EY) N:o 1898/2005 1 artiklan a alakohdassa tarkoitettu myynti sekä b alakohdan i ja ii alakohdassa tarkoitettujen tukien myöntäminen.
(3)
Jotta ei aiheutettaisi häiriöitä tarjouskilpailujen toiminnalle, on aiheellista soveltaa tätä asetusta tiettyä yksittäistä tarjouskilpailua koskevien tarjousten jättämiselle vahvistetun määräajan alkamisesta lähtien.
(4)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Keskeytetään asetuksen (EY) N:o 1898/2005 II luvun 5 jaksossa ja III luvun 2 jaksossa tarkoitetut tarjouskilpailut.
Ilmoitus pysyvien tarjouskilpailujen keskeyttämisestä julkaistaan Euroopan unionin virallisessa lehdessä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 12 päivästä syyskuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä syyskuuta 2007.

Labels: 3
17